open-index/open-wikipedia-markdown huggingface dataset:
Jarno Jokinen

**Jarno Jokinen** (s. 21. maaliskuuta 1978 Vantaa) on suomalainen näyttelijä. Hän on esiintynyt muun muassa televisiosarjoissa *[[Tarkkis]]*, *[[Kaatis]]*, *[[Kyllä isä osaa]]*, *[[Kaikki kotona]]* ja *[[Ihme juttu]]*. Hänet nähtiin myös *[[Mummo (televisiosarja)|Mummo]]*-televisiosarjan ensimmäisessä jaksossa.
Jarno Jokisen isä on näyttelijä Ahti Jokinen.

## Ura
Jokinen aloitti näyttelijänuransa teini-ikäisenä *Kyllä isä osaa* -sarjassa, jossa hän näytteli perheen Jussi-poikaa.

Vaikka Jokinen teki nuorena useita näyttelijätöitä, hän päätyi myöhemmin uralle toimistotyön pariin. Teatteria hän on jatkanut harrastuksena.

Vuonna 2024 Jokinen palasi Jussin rooliin ''Kyllä isä osaa'' -elokuvassa, joka perustuu alkuperäiseen televisiosarjaan. Jokinen kertoi elokuvaroolin olevan hänelle unelmien täyttymys. Elokuvassa nähdään suurin osa alkuperäisen sarjan näyttelijöistä.

## Lähteet

## Aiheesta muualla
*
Jean Gebser

**Jean Gebser** (20. elokuuta 1905 – 14. toukokuuta 1973) oli saksalaissyntyinen filosofi, kielitieteilijä ja runoilija. Gebser oli sekä tutkija, taiteilija että mystikko. Hän asui Italiassa, Espanjassa, Ranskassa sekä Sveitsissä, jossa kirjoitti suurimman osan teoksistaan. 

## Integraalifilosofia

Jean Gebser tunnetaan ennen kaikkea integraalifilosofiastaan. Gebser katsoi, että inhimillinen tietoisuus on siirtymävaiheessa, ja että nämä siirtymät sisältävät sekä mielen että ruumiin muutoksia. Muutokset koostuivat seuraavista tasoista:

* *arkaainen* rakenne
* *maaginen* rakenne
* *myyttinen* rakenne
* *mentaalinen* rakenne
* *integraalinen* taso

Gebserin mukaan erilaiset tietoisuuden rakenteet ovat suhteessa aikaan ja avaruuteen eri tavalla. Esimerkiksi myyttinen rakenne liittyi sykliseen aikakäsitykseen, joka sulki myös avaruuden sisäänsä, kun taas mentaalinen rakenne liittyi lineaariseen ja progressiiviseen aikakäsitykseen, joka teki avaruudesta geometrisen. 

Tietoisuusrakenteen vaihtuminen selitti Gebserin mukaan Euroopan levottomuudet 1900-luvun alkupuoliskolla. Uuden tietoisuuden nousu näkyi hänen mukaansa ensimmäisenä muun muassa kielen ja kirjallisuuden muutoksena. Vuonna 1943 hän uudisti ajatteluaan, ja luki mukaan myös tapahtuneet muutokset taiteissa ja tieteissä.
   
## Teoksia
* *Abendlandische Wandlung* (1943)
* *Ursprung und Gegenwart* (1949)
* *Asienfibel* (1962)
* *Asien Lachelt Anders*
* *Die Gesamtausgabe*
* *Einbruch der Zeit*
* *Die Schlafenden Jahre*

## Aiheesta muualla
* An Overview of the work of Jean Gebser. 
* The Jean Gebser Society. 
* Gebser Online.
Wheeling (Länsi-Virginia)

**Wheeling** on kaupunki Länsi-Virginian osavaltiossa, Yhdysvalloissa Ohio-joen itärannalla. Kaupungin alueesta valtaosa on Ohion piirikunnassa, pieni osa Marshallin piirikunnassa. Kaupungissa on noin 29&nbsp;000 asukasta (arvio, 2006).

## Historia
Wheelingin alueella oli alun perin Brittiläisen Virginian siirtokunnan asutusta alkaen vuodesta 1769, josta tuli myöhemmin tärkeä Virginian osavaltion kaupunki, joka perustettiin 1806. Kun Länsi-Virginia erosi Virginiasta 1863 ja muodosti oman osavaltionsa, asia päätettiin kaupungissa pidetyssä Wheelingin konventiossa. Kaupunki on toiminut osavaltion pääkaupunkina kahteen otteeseen vuosina 1863–1870 sekä 1875–1885, jonka jälkeen Charlestonista tuli pysyvästi osavaltion pääkaupunki.

## Lähteet

## Aiheesta muualla
Kotkanneva

**Kotkanneva** on luonnonsuojelualue entisen Kälviän kunnan alueella Kokkolassa. Se sijaitsee Kälviän Yhteishirsimetsä -nimisen yhteisalueen kaakkoisosassa Halsuan ja Toholammin kuntien välissä. Alueen pinta-ala on noin 3 305 hehtaaria. Kotkannevan suoalue on erämainen, ja sijaitsee laajojen asumattomien alueiden keskellä. Ainoastaan metsätieverkostot pirstovat aluetta. Alue kuuluu Natura 2000 -luonnonsuojeluohjelmaan.

Kotkannevan suuret avosuot ovat aapasoita, joilla esiintyvät kaikki Keski-Pohjanmaan neva- ja rämetyypit kaikkein rehevimpiä lukuun ottamatta. Särkisenjärven kaakkoispuolella on pieni kehittyvä keidassuo. Kivennäismaiden metsät ovat enimmäkseen männiköitä.

Alue on arvokas suokasviyhdyskuntiensa sekä uhanalaisen tai harvalukuisen nisäkäs- ja lintulajistonsa ansiosta. Linnusto on laji- ja yksilömäärältään runsas.  Uhanalaisista petolintulajeista on tavattu ainakin nuoli- ja tuulihaukka. Muita pesiviä petolintuja ovat sinisuohaukka, varpushaukka ja suopöllö. Pesimälajistoon kuuluu runsaasti kahlaajalintuja, muun muassa jänkäkurppa ja jänkäsirriäinen, muita vesilintuja ovat muun muassa metsähanhi ja joutsen. Alueen nisäkkäitä ovat esimerkiksi karhu, metsäpeura ja saukko.

## Lähteet
Kari Peitsamo ja Ankkuli

**Kari Peitsamo ja Ankkuli** oli muusikko Kari Peitsamon yhtye vuosina 1977–1981. Peitsamon lisäksi yhtyeessä soittivat rumpali Yrjö Majamaa ja basisti Harri Siirtola. Myös Kari Peitsamon veli Heikki Peitsamo on joillakin yhtyeen levyillä mukana taustalaulajana tai rumpalina. 

Yhtyeen ensimmäisellä levyllä *[[Jatsin syvin olemus]]* soittaa lähinnä Juice Leskisen Juice-yhtyeen muusikoita, joskin levyllä on myös yksi varsinaisen Kari Peitsamo ja Ankkuli -kokoonpanon esittämä kappale. Vedestä nousee kasvi -albumilla on neljä Peitsamon, Majamaan ja Siirtolan soittamaa kappaletta, muut ovat Peitsamon yksin esittämiä. Kari Kolmas ja Kari Peitsamo ja Ankkuli ovat kumpikin Peitsamon yksin esittämiä, vaikkakin yhtyeen nimellä julkaistuja. Levyt Greatest Hits ja Vallankumous ovat taas Peitsamo-Majamaa-Siirtola-kokoonpanolla soitettuja. 

Peitsamon seuraavan yhtyeen Kari Peitsamo Revivalin ensimmäinen kokoonpano oli sama kuin Kari Peitsamo ja Ankkulin. Kari Peitsamo -coveryhtye Aku Ankkuli, jonka kanssa myös Peitsamo on levyttänyt, on saanut nimensä yhtyeen nimestä ja Aku Ankasta. 

Peitsamon diskografioissa levyjen CD-painosten kansissa vuosina 1989-2004 myös Peitsamon soololevyt Pölypilleri ja Levylaulaja sekä kokoelmalevy Kari Peitsamo 1977–1981 on merkitty yhtyeen nimiin. 

## Pääasiallinen kokoonpano
* Kari Peitsamo: laulu ja kitara
* Yrjö Majamaa: rummut
* Harri Siirtola: basso

## Julkaisut
* *[[Jatsin syvin olemus]]* (1977)
* *[[Vedestä nousee kasvi]]* (1978)
* *[[Kari Kolmas]]* (1978)
* *[[Kari Peitsamo ja Ankkuli (albumi)|Kari Peitsamo ja Ankkuli]]* (1979)
* *[[Greatest Hits (Kari Peitsamo ja Ankkuli)|Greatest Hits]]* (1980)
* *[[Vallankumous (albumi)|Vallankumous]]* (1981)

### EP:t
* *[[Kari Peitsamo ja Ankkuli (EP)|Kari Peitsamo ja Ankkuli]]* (1977)
* *[[Peitsamon jälkeenjääneet nauhat]]* (1978)
* *[[Puinen levy]]* (1978)
* *[[Sian raato kääntää hitaasti kasvonsa valoon päin]]* (1979)

### Singlet
* *[[Kauppaopiston naiset]] / Soft Ice* (LRS 2163, 1977)
* *[[Kultakuoriainen (single)|Kultakuoriainen]] / Lentokone talon yllä* (JHNS 107, 1979)
* *Koputa kolmasti (oveen rakkauden) / Aabrahamin kapakka* (JHNS 141, 1980)

### Kokoelma-albumi
* *[[Greatest Hits / Vallankumous]]* (2015)

## Lähteet
Rhode Island School of Design

**Rhode Island School of Design** (lyh. **RISD**, []) on yksityinen taidekorkeakoulu Providencessa, Rhode Islandin osavaltiossa, Yhdysvalloissa. Se on perustettu vuonna 1877 ja siellä opiskelee nykyisin noin 2&nbsp;300 opiskelijaa. Korkeakoulu harjoittaa tiivistä yhteistyötä Brown Universityn kanssa. Se on AICAD-järjestön (*Association of Independent Colleges of Art and Design*) jäsen.

## Aiheesta muualla
* Viralliset sivut
* Rhode Island School of Design Museum
Wheeling

**Wheeling**-nimisiä kaupunkeja ja alueita on useita.

*Wheeling (Illinois)
*Wheeling (Länsi-Virginia)
*Wheeling (Missouri)
*Wheeling Island
Walter Piston

**Walter Hamor Piston, Jr.** (20. tammikuuta 1894 – 12. marraskuuta 1976) oli yhdysvaltalainen säveltäjä. Hänelle myönnettiin kahdesti musiikin Pulitzer-palkinto, vuosina 1948 ja 1961.

Piston syntyi Mainessa italialaiselle maahanmuuttajaisälle. Hän muutti vuonna 1905 perheineen Bostoniin. Hän kouluttautui alun perin insinööriksi Mechanical Arts High Schoolissa, mutta siirtyi valmistuttuaan 1912 Massachusetts Normal Arts Schooliin, jossa hänen pääaineenaan oli maalaustaide. Vuonna 1920 hänet otettiin Harvardin yliopistoon. Uransa varhaisessa vaiheessa hän työskenteli muun muassa laivaston muusikkona.

Piston lähti saamansa stipendin turvin Pariisiin, jossa häntä opettivat Nadia Boulanger, Paul Dukas ja George Enescu. Hänen ensimmäinen julkaistu sävellyksensä oli *Three Pieces for Flute, Clarinet and Bassoon* (1925). Palattuaan Euroopasta Piston opetti Harvardissa vuosina 1926–1960. Hänellä oli lukuisia maineikkaita oppilaita, kuten Samuel Adler, Leroy Anderson, Irving Fine, Daniel Pinkham ja Harold Shapero.
 
Myöhempään tuotantoon kuuluvista teoksista keskeisimpiä ovat kahdeksan sinfoniaa (1938–1965) sekä baletti *The Incredible Flutist* (1938). Hän sävelsi myös useita kamarimusiikkiteoksia ja konserttoja, kuten lajissaan melko harvinaisen alttoviulukonserton. Viimeiset vuotensa säveltäjä kärsi diabeteksesta sekä näön- ja kuulonheikkenemisestä. Hän kuoli sydänkohtaukseen Massachusettsissa 82-vuotiaana.
Mario Lanza

**Mario Lanza** (oik. **Alfredo Arnold Cocozza**, 31. tammikuuta 1921 &ndash; 7. lokakuuta 1959) oli yhdysvaltalainen tenori ja Hollywood-filmitähti, jonka suosion huippu ajoittui  1940-luvun loppuun ja 1950-luvulle. Hänen ääntään verrattiin itsensä Enrico Caruson tenoriin, jota Lanza esittikin vuoden 1951 *[[Kuolematon Caruso]]* -elokuvassa. Hänen tunteikas tyylinsä ei aina ollut kriitikoiden mieleen, mutta hänen yleisösuosiotaan se ei vähentänyt.

Lanza kuoli sydänkohtaukseen 38-vuotiaana. Hänellä on tähti Hollywood Walk of Famella.

## Lähteet

## Aiheesta muualla
*Lanza Legend -sivusto
Liitokalat

**Liitokalat** eli **lentokalat** (Exocoetidae) ovat nokkakaloihin lukeutuva heimo, johon kuuluu noin 50 lajia. Lajit ryhmitellään yleensä seitsemästä yhdeksään eri sukuun. Liitokaloja tavataan kaikista lämpimän vyöhykkeen valtameristä, enimmäkseen Atlantin, Tyynen ja Intian valtameren trooppisissa ja subtrooppisissa vyöhykkeissä.

Liitokalojen rintaevät ovat poikkeuksellisen suuret, ja niiden avulla kalat voivat tehdä lyhyitä lentomatkoja ilmassa merenpinnan yläpuolella. Liitokalojen lennähdysten pääasiallinen tarkoitus on nopea karkaaminen petokalojen ulottuvilta.

## Lajiominaisuuksia

Osa liitokaloista luo rintaevänsä 20–40 päivän välein. Joillakin lajeilla rintaevien ohella myös vatsaevät ovat epätavallisen kookkaat, jolloin kaloilla näyttää ikään kuin olevan neljä siipeä. Useimmat lajit ovat pituudeltaan korkeintaan noin 30&nbsp;cm, mutta jotkut lajeista kasvavat noin puolen metrin mittaisiksi. Liitokalojen silmät ovat suhteellisesti suuremmat kuin kaloilla keskimäärin. Silmät ovat myös tavallista litteämmät, mikä parantaa näön tarkkuutta ilmassa lennon aikana. Liitokalat elävät meren pintakerroksessa ja käyttävät ravinnokseen planktonia.

## Lentäminen

Lentämiseen valmistaudutaan uimalla alhaalta päin nopeasti kohti meren pintaa siten, että evät on taivutettu tiukan vartalonmyötäisesti. Lentoonlähtövaiheessa pyrstöevää käytetään potkurimaisesti ponnistukseen, jonka jälkeen rinta- ja vatsaevät levitetään lentoasentoon. Kalat eivät heiluttele eviään lennon aikana, vaan ne tekevät liitolennon. Liidon aikana kalojen nopeus saattaa nousta 60 kilometriin tunnissa. Liitojen pituus on tyypillisesti 30–50 metriä, mutta havaintoja on tehty jopa satojen metrien lennoista, joissa kalat käyttävät hyväkseen nousevia ilmavirtauksia purjelentokoneiden tavoin. Joskus kalat saattavat myös tehdä useammasta liidosta muodostuvan sarjaliidon ponnistaen pyrstöevällään välillä meren pinnasta lisää vauhtia.

Kalojen joukossa liitokaloilla on hyvin poikkeukselliset kyvyt niitä uhkaavilta petokaloilta pakenemiseen, välttäen siten helposti esimerkiksi miekka- tai tonnikalojen saaliiksi joutumisen.

## Taloudellinen hyödyntäminen

Liitokaloja voidaan säilöä kuivattamalla, ja niitä syödäänkin suuria määriä Japanissa sushi-herkkupaloina. Myös liitokalojen mätiä, joka on rapeaa ja punaisen-oranssin väristä, nautitaan Japanissa Tobiko-sushina.

## Tunnettuja lajeja
*Liitokala (*Exocoetus volitans*)
**[[Cheilopogon  exsiliens]]*
*Atlantinlentokala (*Cheilopogon  heterurus*) 
**[[Cheilopogon  nigricans]]*

## Lähteet

## Aiheesta muualla
* FAO:n raportti Karibianmeren liitokalastuksesta 
* Kuvia
Kauhajoen vaakuna

**Kauhajoen vaakunan** on suunnitellut heraldikko Ahti Hammar ja se on vahvistettu 17. lokakuuta 1952. 
Kilven sinisessä yläkentässä on kaksi hopeista puhemiehen nuijaa ristikkäin. Nuijat viittaavat eduskunnan  oleskeluun kunnassa talvisodan, tarkemmin 1. joulukuuta 1939 ja 12. helmikuuta 1940 välisenä aikana. Aaltokoro viittaa kunnan nimeen. Vaakunan hopeanvärisessä alakentässä on musta karhunpää, joka katsoo kohti. Karhun kieli on punainen. Pää viittaa Kauhajoen entisen emäpitäjän, Ilmajoen vanhaan sinettiin.

Vaakunan selitys on: "*Aaltokorokatkoisen kilven sinisessä yläkentässä kaksi hopeista puhemiehen nuijaa ristikkäin, hopeisessa alakentässä kohti katsova musta karhunpää, jonka kieli punainen.*"

## Lähteet

## Aiheesta muualla

* Kunnat.net – Suomen kuntavaakunat
* Karhut Suomen kuntavaakunoissa, Wayback Machine
Rullakiekon SM-liiga

**Rullakiekon SM-liiga** on Suomen rullakiekon pääsarjataso. SM-liigaa on pelattu vuodesta 1999 alkaen, ja sitä järjestää Suomen Jääkiekkoliitto.

Liigassa noudatetaan Kansainvälisen Jääkiekkoliiton sääntöjä. Otteluiden peliaika runkosarjassa on 4x12min, ja ottelun päättyessä tasatulokseen varsinaisella peliajalla pelataan neljän minuutin jatkoaika äkkikuolemaperiaatteella ja tarvittaessa sen jälkeen voittolaukauskilpailu. Playoff-otteluissa pelataan tarvittaessa 12min jatkoeriä "maalista poikki" -periaatteella.

Ennen liigan perustamista vuosina 1996&ndash;1998 pelattiin Suomen mestaruudesta kutsuturnauksessa Helsingin jäähallissa. Lisäksi vuonna 1998 pelattiin turnausmuotoinen sarja, jonka nimi oli In-Line Hockey Cup. Sen voitti MahtiAnkat ja toiseksi sijoittui Red Devils.

## Rullakiekon SM-mitalistit

## Palkinnot

*Vuoden rullakiekkoilija
*Runkosarjan paras pistemies -palkinto
*Pekka Tuomisto Trophy &ndash; Runkosarjan paras maalintekijä -palkinto
*Simo Saarinen Trophy &ndash; Runkosarjan paras puolustaja -palkinto
*Runkosarjan paras maalivahti -palkinto
*Playoffien paras pelaaja -palkinto
*All Stars -kentälliset

## Lähteet
Violetta Blue

**Violetta Blue** (oik. **Ada Mae Johnson**, s. 27. maaliskuuta 1977 Aberdeen, Washingtonin osavaltio, Yhdysvallat) on yhdysvaltalainen pornonäyttelijä. Hän käytti vuoteen 2007 asti taiteilijanimeä **Violet Blue** kunnes samannimisen kirjailijan aloittama oikeusjuttu pakotti hänet vaihtamaan nimeä.

## Ura

Opiskeluaikoinaan Blue oli cheerleader neljän vuoden ajan. Hän toimi myös harrastelijataiteilijoiden alastonmallina. Siirryttyään Evergreen State Collegeen hänen pääaineensa oli ympäristötiede. Hän kuitenkin keskeytti opinnot ja muutti Las Vegasiin jossa aloitti työt stripparina. Puolen vuoden ajan hän esiintyi siellä nimellä Tally Ho. Blue muutti Utahiin Salt Lake Cityyn, jossa jatkoi esiintymisiään. Vuonna 2000 pornoalan agentti Roy Garcia huomasi hänet ja vei hänet Kaliforniaan, jossa hänelle olisi ollut tarjolla alastonmallin töitä. Mallintöitä hänen ei kuitenkaan onnistunut saamaan, joten Blue siirtyi pornoelokuvien pariin. Sittemmin hän on esiintynyt yli 300 pornoelokuvassa, muun muassa yhtiöille Wicked Pictures ja Vivid Entertainment. Blue tuli hyvin suosituksi Japanissa. Huhtikuussa Blue palasi Washingtonin osavaltioon. Elokuussa hän ilmoitti, ettei kuvaa enää seksikohtauksia miesten kanssa vaan keskittyy parisuhteeseensa. Blue sai lapsen toukokuussa 2007.

## Lähteet

## Aiheesta muualla

*
Karlstads Mekaniska Werkstad

**AB Karlstads Mekaniska Werkstad** (lyh. **KaMeWa**) oli ruotsalainen konepajayritys, jonka Gustaf Adolf Andersson perusti vuonna 1860 Karlstadissa Ruotsissa. Yritys valmisti 1880-luvulta alkaen sellu- ja paperiteollisuuden koneita ja laitteita, kuten paperikoneita. 

Vuodesta 1889 yritys valmisti myös vesiturbiineja ja laivojen propulsiolaitteistoja (KaMeWa-säätölapapotkurit). KMW fuusioitui Kristinehamns Mekaniska Werkstadin kanssa vuonna 1897 ja toimi tämän jälkeen sekä Karlstadissa että Kristinehamnissa. Vuosina 1936-1986 KMW kuului Johnson-konserniin. Vuonna 1986 paperiteollisuuden koneiden valmistus siirtyi suomalaisen Valmet Paperikoneet Oy:n haltuun. Samanaikaisesti laivojen potkurilaitteistojen valmistus siirtyi englantilaisen Vickersin omistukseen, jonka jakauduttua toiminnot ovat siirtyneet englantilaiselle Rolls-Roycelle. 

## KMW:n paperikoneita Suomessa

* Mäntän paperitehdas, PK1, (ensimmäinen KMW:n valmistama paperikone), Leveys: 84 tuumaa, toiminnassa vuosina 1893-19xx
* Kajaanin paperitehdas, PK1, toiminnassa vuosina 1919-1983, myyty Kiinaan vuonna 1988 Qingdao Bei-Fa-yhtiölle, jossa edelleen toiminnassa. 
* Nokian paperitehdas, PK II, toiminnassa vuosina 1882-1921, uudistettu 1904
* Nokian paperitehdas, PK IV, toiminnassa vuosina 1903-1914
* Nokian paperitehdas, PK V / PK I / PK1, toiminnassa vuosina 1905-1983, purettu vuonna 1984
* Nokian paperitehdas, PK IV / PK4, toiminnassa vuosina 1936-1977
* Anjalan paperitehdas PK1 ja PK2 toiminnassa 1938-2008 ja 1938-
Benny Carter

**Bennett Lester "Benny" Carter** (8. elokuuta 1907 – 12. heinäkuuta 2003) oli yhdysvaltalainen jazzmuusikko. Hän oli 1930-luvulta saakka monipuolinen, alansa johtaviin kuuluva alttosaksofonisti, klarinetisti, trumpetisti, säveltäjä ja yhtyeenjohtaja.

Carter varttui Harlemissa ja levytti ensimmäistä kertaa 1928. Hän teki yhteistyötä Fletcher Hendersonin kanssa vuosina 1930–1931 ja johti sen jälkeen McKinney's Cotton Pickers -yhtyettä. Carterin oman big bandinsa kanssa 1930-luvun alkupuoliskolla tekemät levytykset lukeutuvat swingmusiikin keskeisimpiin. Hän työsti myös sovituksia Duke Ellingtonille. 

Carter työskenteli vuodet 1935–1938 Euroopassa ja muutti Los Angelesiin 1943. Lauluntekijänä hänen suurimpiin menestyksiinsä lukeutuu "Cow Cow Boogie", jolla  Ella Mae Morse sai hitin vuonna 1942. Hän oli myös elokuvamusiikin säveltäjä.

Vuonna 1987 Benny Carterille myönnettiin Grammy Lifetime Achievement Award ja 2000 National Medal of Arts. Hän lopetti esiintymisen vuonna 1997 ja kuoli 95-vuotiaana, heinäkuussa 2003 keuhkoputkentulehdukseen. Hänellä on tähti Hollywood Walk of Famella.

## Lähteet
Simone Niggli

**Simone Niggli** (ent. **Niggli-Luder**, o.s. **Luder**, s. 9. tammikuuta 1978) on sveitsiläinen suunnistaja.

Simone Niggli on kaikkien aikojen menestyksekkäin suunnistaja. Hän on vuosina 2001–2013 voittanut ennätykselliset 23 maailmanmestaruutta, joista 20 henkilökohtaisilla matkoilla. Lisäksi hän on voittanut kymmenen Euroopan ja kolme Pohjoismaiden mestaruutta.

Opiskellessaan Turussa hän edusti Turun Suunnistajia ja voitti seuran riveissä Venlojen viestin 2002 ja Tiomilan 2003. Hän avioitui vuonna 2004 ja muutti Ruotsiin. Hän uusi molempien viestien voittonsa edustaen Ulricehamns OK -seuraa. Venlojen viestin hän voitti myös kahtena seuraavana vuonna sekä vuonna 2009. Vuonna 2015 Jukolan viestissä Niggli juoksi OLG Bernin avausosuuden tullen vaihtoon sijalla 132.

## Saavutukset

### MM-kisoissa

* Tampere 2001
** Kultaa normaalimatkalla
** Pronssia sprintissä
** Neljäs lyhyellä matkalla ja viestissä
* Rapperswil 2003
** Kultaa sprintissä, keskimatkalla, pitkällä matkalla ja viestissä
* Västerås 2004
** Kultaa sprintissä
** Neljäs pitkällä matkalla ja viestissä
** Kuudes keskimatkalla
* Aichi 2005
** Kultaa sprintissä, keskimatkalla, pitkällä matkalla ja viestissä
* Århus 2006
** Kultaa keskimatkalla ja pitkällä matkalla
** Hopeaa sprintissä
** Pronssia viestissä
* Kiova 2007
** Kultaa sprintissä ja keskimatkalla
** Pronssia pitkällä matkalla
* Miskolc 2009
** Kultaa pitkällä matkalla
** Pronssia keskimatkalla ja sprintissä
* Trondheim 2010
** Kultaa sprintissä ja pitkällä matkalla
* Lausanne 2012
** Kultaa sprintissä, pitkällä matkalla ja viestissä
* Sotkamo 2013
** Kultaa sprintissä, keskimatkalla ja pitkällä matkalla
** Pronssia viestissä

### EM-kisoissa

* Truskavets 2000
** Hopeaa lyhyellä matkalla
* Sümeg 2002
** Kultaa pitkällä matkalla
** Hopeaa viestissä
* Roskilde 2004
** Kultaa sprintissä ja pitkällä matkalla
* Otepää 2006
** Kultaa sprintissä ja pitkällä matkalla
** Hopeaa viestissä
* Primorsko 2010 
** Kultaa keskimatkalla ja pitkällä matkalla
** Hopeaa sprintissä
** Pronssia viestissä
* Falun 2012
** Kultaa sprintissä, keskimatkalla ja pitkällä matkalla

### PM-kisoissa

* Trondheim 1999
** Kultaa viestissä
* Mikkeli 2001
** Hopeaa normaalimatkalla
** Pronssia viestissä
* Notodden 2005
** Hopeaa sprintissä, keskimatkalla ja pitkällä matkalla
** Pronssia sprintissä
* Bornholm 2007
** Kultaa keskimatkalla ja pitkällä matkalla
** Hopeaa viestissä

### Maailmancupissa

* Voitto 2002, 2004, 2005, 2006, 2007, 2009, 2010 ja 2012
* Toinen 2000

### Puistosuunnistuksen maailmancupissa

* Voitto 2004
* Toinen 2002
* Kolmas 2003

### Muualla

* Tiomilan voitto 2003 (Turun Suunnistajat) ja 2004 (Ulricehamns OK)
* Venlojen viestin voitto 2002 (Turun Suunnistajat) sekä 2004–2006, 2009 (Ulricehamns OK)
* SM-kultaa pikamatkalla 2000
* Ruotsin ja Sveitsin mestaruuksia

## Lähteet

## Aiheesta muualla

* Simone Nigglin kotisivut
Okkert Brits

**Okkert Brits** (s. 22. elokuuta 1973 Uitenhage, Etelä-Afrikka) on eteläafrikkalainen entinen seiväshyppääjä.

Brits voitti vuonna 1992 Afrikan-mestaruuden seiväshypyssä ja sijoittui Soulin nuorten MM-kisoissa kolmanneksi tuloksella 540. Kauden lopussa hän hyppäsi yleisurheilun maailmancupissa kolmanneksi. Seuraavana vuonna hän voitti jälleen Afrikan-mestaruuden, mutta karsiutui Stuttgartin MM-kisoissa tuloksella 565. Vuonna 1994 hän voitti yleisurheilun maailmancupin hypättyään 590. Seuraavana vuonna hän voitti kultaa Afrikan kisoissa ja MM-pronssia Barcelonan sisäratojen MM-kisoissa. Göteborgin ulkoratojen MM-kisoissa hän oli neljäs, mutta kauden lopussa hän voitti GP-finaalin tuloksella 595. Vuonna 1997 hän sijoittui Pariisin sisäratojen MM-kisoissa kuudenneksi ja vuonna 1998 hän voitti Afrikan-mestaruuden. Sevillan MM-kisoissa 1999 hän hyppäsi kymmenenneksi. Hän voitti samana vuonna kultaa Afrikan kisoissa.

Brits sijoittui Sydneyn olympialaisissa 2000 seitsemänneksi ja myöhemmin samana vuonna GP-finaalissa kolmanneksi. Seuraavana vuonna hän oli Lissabonin sisäratojen MM-kisoissa seitsemäs. Vuonna 2002 hän voitti Kansainyhteisön kisoissa kultaa ja voitti myöhemmin samana vuonna yleisurheilun maailmancupin. Pariisin MM-kisoissa 2003 hän voitti MM-hopeaa. Kauden lopussa hän sijoittui  toiseksi. Seuraavana vuonna hän karsiutui sekä Budapestin sisäratojen MM-kisoissa että Ateenan olympialaisissa, mutta voitti Etelä-Afrikan-mestaruuden. Hän voitti maansa mestaruuden myös vuonna 2006. Samana vuonna hän voitti Afrikan-mestaruuden ja sijoittui yleisurheilun maailmancupissa viidenneksi.

Britsin pikkuveli Pieter on myös seiväshyppääjä. Okkert Brits pitää ennätyksellään hallussaan seiväshypyn Afrikan-ennätystä.

## Henkilökohtaiset ennätykset
* 100 metrin juoksu: 10,96 (1996)
* Seiväshyppy: 603 (1995)

## Katso myös
*Luettelo kuusi metriä ylittäneistä seiväshyppääjistä

## Lähteet
Guineansuomuhäntäorava

**Ghananleijuri** eli **Guineansuomuhäntäorava** (*Anomalurus pelii*) on Afrikassa elävä jyrsijä. Se on erinomaisesti sopeutunut elämään puissa, ja sillä on kaikissa varpaissa kynnet. Guineansuomuhäntäorava painaa noin 750 grammaa, sen ruumis on noin 45 senttiä pitkä ja häntä on noin 35-senttinen.

## Levinneisyys ja elinympäristö
Guineansuomuhäntäorava elää Länsi-Afrikassa, Ylä-Guinean sademetsissä Ghanasta Liberian itäosiin. Laji viihtyy erityisesti alavien maiden kosteissa metsissä, joissa sadanta on 1&nbsp;400&nbsp;–&nbsp;3&nbsp;900 millimetriä.

## Ravinto
Ravinnokseen käyttämiään hedelmiä ja siemeniä se etsii kiipeilemällä puiden rungoilla.

## Lisääntyminen
Lisääntyminen on vähemmän tunnettua. Naaras saa kerrallaan 2–3 poikasta.

## Lähteet
* Suuri Eläinkirja. Wsoy 1998. 

### Viitteet
Kuningas ja viisas neitsyt

**Kuningas ja viisas neitsyt** () on Carl Orffin säveltämä ja librettoima Grimmin satuun pohjautuva ooppera, joka sai kantaesityksensä 20. helmikuuta 1943. Teos on yksi Orffin suosituimmista oopperoista.
__notoc__
## Henkilöt

* Kuningas (baritoni)
* Maanviljelijä (basso)
* Maanviljelijän tytär (sopraano)
* Vanginvartija (basso)
* Mies, jolla on aasi (tenori)
* Mies, jolla on muuli (baritoni)
* Kolme maankiertäjää (tenori, baritoni, basso)

## Synopsis
### Tapahtumapaikka ja -aika
Kuninkaanlinna ympäristöineen satujen aikaan.

### Juoni

Eräänä päivänä maanviljelijä löytää kultaisen huhmareen. Tyttärensä varoituksista huolimatta hän vie löytönsä kuninkaalle. Häntä ei kuitenkaan palkita rehellisyydestään, vaan hänen epäillään pitäneen huhmareeseen kuuluvan petkeleen itsellään. Tyrmässä mies valittaa kohtaloaan ja surkuttelee, ettei kuunnellut tyttärensä neuvoa. Kuninkaan kiinnostus herää; hän kutsuu tytön luokseen ja antaa tälle kolme tehtävää, jotka tyttö ratkaisee. Kuningas ottaa tytön vaimokseen. Mutta uusi kuningatar ei ole ainoastaan viisas vaan myös oikeudenmukainen. Niinpä kun kuningas eräässä kiistantapauksessa langettaa väärän tuomion, kuningatar vaatii oikeudenmukaisuutta. Sen seurauksena hänet karkotetaan linnasta. Armosta hän saa ottaa arkussa mukaansa sen, ”mihin hänen sydämensä on eniten kiintynyt”. Ovela kuningatar tainnuttaa kuninkaan ja kun herätessään myöhemmin tämä löytää itsensä arkusta kukkivan puun alta.
Kraftwerk Union

**Kraftwerk Union** (KWU) oli saksalaisen Siemens AG:n voimalaitoksia valmistava tytäryhtiö. Sillä on tuotantolaitoksia Mülheim an der Ruhrissa, Erlangenissa, Berliinissä ja Offenbach am Mainissa.

Vuonna 1968 Siemens ja AEG aloittivat yhteistyön voimalaitoksien rakentamisessa. Yhteisyritys luotiin 1969 ja vuonna 1973 AEG:n voimalaitostuotanto siirtyi Kraftwerk Unionille. Myöhemmin KWU sulautettiin Siemensiin ja siitä tuli Siemens Nuclear Power-yksikkö.

Helsingissä sijaitsevan Kellosaaren kaasuturbiinivoimalan toimitti KWU. Se otettiin käyttöön vuonna 1974.
Rhode Islandin yliopisto

**Rhode Islandin yliopisto** (, URI) on julkinen yliopisto Rhode Islandin osavaltiossa, Yhdysvalloissa. Sen pääkampus sijaitsee Kingstonin kaupungissa. Lisäksi sillä on kampukset Narragansettissa, Providencessa ja West Greenwichissä. Yliopistossa on noin 14&nbsp;500 opiskelijaa. Se perustettiin vuonna 1892 nimellä *Rhode Island College of Agriculture and Mechanic Arts*.  

## Aiheesta muualla
* Rhode Islandin yliopiston viralliset internetsivut
*Virallinen urheilusivu
Catulli carmina

**Catulli carmina** on Carl Orffin säveltämä näyttämöteos, joka pohjautuu Catulluksen runoihin. Teos kuuluu Orffin triptyykkiin, johon kuuluvat lisäksi *[[Carmina Burana (Orff)|Carmina Burana]]* ja *[[Trionfo di Afrodite]]*. *Catulli carmina* sai ensiesityksensä 6. marraskuuta 1943.

## Henkilöt

Tanssiroolit:

* Catullus
* Hänen rakastettunsa Lesbia
* Caelius
* Ipsitilla
* Ameana

Kuoro:

* Nuorukaisia ja neitsyitä
* Vanhuksia

## Synopsis

### Juoni

Vanhukset suhtautuvat nuorten rakkaudentunnustuksiin ivallisesti. Heidän mottonsa on: kaikki on vain teeskentelyä, mikään ei säily ikuisesti. Kiista vastakkaisista mielipiteistä jää toistaiseksi ratkaisematta, vasta varsinaisen esityksen tapahtumat tuovat selkeyttä asiaan. Lesbia tapaa Catulluksen, joka nukahtaa hänen syliinsä. Lesbia jättää Catulluksen saman tien ja menee kapakkaan viihdyttämään rakastajiaan tanssillaan. Voidakseen avata Lesbian vielä uudelleen, Catullus asettuu nukkumaan kadulle tytön asunnon eteen. Hänen unensa Lesbiasta ja tämän rakkaudesta Caeliusta kohtaan havahduttaa Catulluksen hereille. Yhä Lesbiaan rakastuneena Catullus kirjoittaa Ipsitillalle kirjeen ja torjuu vanhan ilotytön, Ameanan. Lopulta hän huomaa Lesbian tämän rakastajien ja ystävien seurassa. Häikäilemättömästi Catullus jättää Lesbian. Suuttunut Lesbia pakenee.

Elinvoimaisten nuorten taistelu kokeneita vanhuksia vastaan kääntyy nuorten hyväksi, jotka eivät koskaan opi vanhempiensa virheistä vaan jotka sokeina seuraavat omia intohimojaan: "Eis aiona. Ikuisesti sinun!"
Tukholman synagoga

**Tukholman synagoga** () on synagoga Ruotsin pääkaupungissa Tukholmassa, Norrmalmin kaupunginosassa, Berzelii parkin vieressä. Se on rakennettu vuosina 1861–1870 arkkitehti Fredrik Wilhelm Scholanderin tekemien suunnitelmien mukaisesti. Seurakuntatalo on valmistunut 1927.

Tukholman synagoga valmistui samana vuonna, jona juutalaiset saivat Ruotsissa täydet kansalaisoikeudet. Rakennuksen arkkitehtuuri herätti aikanaan kansainvälistä huomiota. Monista 1800-luvun eurooppalaisista synagogista poiketen se ei perustu uusmaurilaisuuteen vaan muinaiseen assyrialaiseen arkkitehtuuriin.

Synagogaan mahtuu noin 900 henkeä.

## Lähteet

## Aiheesta muualla
Purppuraselkäkolibri

**Purppuraselkäkolibri** (*Aglaeactis aliciae*) on uhanalainen eteläamerikkalainen kolibri.

## Koko ja ulkonäkö
Purppuraselkäkolibri kasvaa 12–13&nbsp;cm pitkäksi. Sen vartalo ja siivet ovat yleisväriltään tummanruskeat, rinta valkea ja selkä nimensä mukaan purppuranpunainen.

## Esiintyminen
Laji elää Perussa pienellä alueella noin kolmen kilometrin korkeudessa kasvavissa haavikoissa. Paikallinen metsäteollisuus hävittää purppuraselkäkolibrin pesimäalueita ja istuttaa niiden tilalle nopeakasvuisempaa eukalyptusta. Laji luokiteltiin välillä äärimmäisen uhanalaiseksi elinalueen kutistumisen takia, mutta IUCN muutti statuksen erittäin uhanalaiseksi, koska laji eli luultua laajemmalla alueella. Vuonna 2020 laji luokiteltiin vaarantuneeksi. Yksilöitä arvellaan olevan jäljellä alle tuhat, mahdollisesti enää 250.

## Lähteet
Yhdysvaltain Grand Prix 1990

**Yhdysvaltain Grand Prix 1990** oli Formula 1 -sarjan kauden 1990 avausosakilpailu, joka ajettiin 11. maaliskuuta 1990 Phoenixin katuradalla Yhdysvalloissa. Kilpailun voitti McLarenilla ajanut Ayrton Senna.

## Tulokset

## Muuta

*Gerhard Bergerin kymmenes nopein kierros
*Paolo Barillan ja Gregor Foitekin ensimmäinen kilpailu
*Thierry Boutsen ylitti sadan MM-pisteen rajan
*Jean Alesin ensimmäinen palkintosija ja kilpailun johtokierros
*Pierluigi Martini lähti kilpailuun ensimmäistä kertaa urallaan eturivistä (2.)
*Arrowsin 200. kilpailu
*Minardin ensimmäinen eturivin lähtöruutu (2.)
*Goodyearin 350. kilpailu

## Lähteet
Yleisurheilun maailmanmestaruuskilpailut 2011

**Yleisurheilun maailmanmestaruuskilpailut 2011** järjestettiin 27. elokuuta – 4. syyskuuta 2011 Etelä-Koreassa, Daegussa. Kilpailut olivat järjestyksessään 13. ulkoradan kisat. Kisa-areenaksi valittiin Daegu Stadium. Yhdysvallat oli jo viidennen peräkkäisen kerran kilpailujen menestynein maa.

## IAAF:n asettamat tulosrajat
Kisoihin saa ottaa mukaan enintään neljä A-rajan ylittänyttä tai yhden B-rajan ylittäneen enintään kolmen A-rajan ylittäneen kanssa. Vaihtoehtoisesti maa voi lähettää kilpailuun kaksi B-rajan ylittänyttä mutta vain toinen heistä voi kilpailla. Jos jokin maa ei voi tai ei halua lähettää ketään rajan ylittänyttä, maalla on oikeus lähettää yksi mies- ja yksi naisurheilija johonkin yksilölajiin (lukuun ottamatta 10 kilometrille, estejuoksuun tai otteluihin). Kisaisäntänä Etelä-Korea saa lähettää yhden kilpailijan tai yhden viestijoukkueen jokaiseen lajiin vaikka rajaa ei olisi saavutettu. Hallitsevat maanosamestarit vuosilta 2010 ja 2011 luetaan A-rajan ylittäneiksi. Näiden lisäksi hallitsevat maailmanmestarit voi lähettää kilpailuihin.

Kilpailla saa enintään kolme urheilijaa joka maasta. Viesteissä saa olla kuuden hengen joukkue, joista neljä kilpailee. Jokaisen 100 m ja 400 m yksilölajeihin valitun (myös neljännen varamiehen) pitää kuulua viestijoukkueeseen, jos maalla sellainen on. Maratonille voi lähettää seitsemän urheilijaa, joista viisi saa kilpailla.

Kisaraja pitää saavuttaa 1. lokakuuta 2010 – 15. elokuuta 2011 välisenä aikana paitsi pitkille matkoille ja otteluihin karsinta-aika on alkanut jo 1. tammikuuta 2010. Kenttälajeihin ja 400 metrin juoksuun sekä sitä pidempiin voidaan valita myös hallituloksilla.

:Lähde: IAAF

## Tulokset
### Miehet
#### Juoksu- ja kävelylajit

#### Kenttälajit

### Naiset
#### Juoksu- ja kävelylajit

#### Kenttälajit

## Mitalitaulukko

## Lähteet
* Tulokset IAAF 

### Viitteet

## Aiheesta muualla

* IAAF:n kisasivut
Pohjannaula (yhtye)

**Pohjannaula** oli suomalainen folkrock-yhtye, joka toimi vuosina 1995–2011. Lilith julkaisi yhtyeen debyyttialbumin *Kivi* vuonna 1998. Albumin tuottivat Mara Salminen ja A. W. Yrjänä. Vuonna 2000 Pohjannaula siirtyi EMIlle, joka julkaisi yhtyeen kaksi seuraavaa albumia *Pässinpää* ja *Päreinä*. Juha Menna lähti bändistä kesken *Päreinä*-albumin nauhoitusten ja uudeksi rumpaliksi tuli Hermanni Peltola. Pohjannaulan neljäs albumi *Tätä kaikki kaipaa* julkaistiin yhtyeen oman levymerkin Uho Recordsin alla vuonna 2005. Albumilla yhtyeen kokoonpanossa oli taas tapahtunut muutoksia, kun Antero Aunesluoman tilalle basistiksi tuli Tuomo Kuure. Antero Aunesluoma on soittanut Pohjannaulan jälkeen yhtyeissä Sapattivuosi, Blake sekä Kivireki, jossa yhdessä Juha Mennan kanssa. Kivireessä oli aiemmin mukana myös Tomi Rikkola ja bassossa Tuomo Kuure. Yhtyeen rumpali Hermanni Peltola tunnetaan DJ-projekteissaan nimellä DJ Svengali. Pohjannaula lopetti toimintansa helmikuussa 2011.

## Jäsenet
*Samuli Mäkisalo – laulu ja kitara (1995–2011)
*Juha-Matti Pesonen – kitara (1995–2011)
*Tomi Rikkola – alttoviulu (1996–2011)
*Tuomo Kuure – basso (2003–2011)
*Hermanni Peltola – rummut (2001–2011)
*Juha Menna – rummut (1995–2001)
*Antero Aunesluoma – basso (1995–2003)

## Tuotanto
### Albumit
*Kivi (1998)
*Pässinpää (2000)
*Päreinä (2002)
*Tätä kaikki kaipaa (2005)

### Singlet ja EP:t
*Tyttärille (1997)
*Halajan (1998)
*Kun juoksu loppuu / Pirunpelto (promo, 1998)
*Tuohisormus (promo, 1999)
*Veistäjä / Sielulintu (2000)
*Jääkannel (2000)
*Liekki (2001)
*Kuljettu matka (2002)
*Ei ole tapana (promo, 2005)
*Lumottu yö / Pinnan alla (promo, 2005)

## Lähteet

## Aiheesta muualla
* Mikko Metsämäki: Kun Suomi palas puuhun. Ylioppilaslehti 15/1998.
* Pertti Ojala: http://www.soundi.fi/levyarviot/pohjannaula-pareina. Soundi 3/2002.
Ilostiikkaa

**Ilostiikkaa** on Ella Lahtisen toinen sooloalbumi. Ennen tätä albumia hän on laulanut *[[Tenavatähti 1992]]* -levyllä, Lapsen tähden -kokoelmalevyllä sekä tehnyt ensimmäisen sooloalbuminsa Monen monta mukavaa.

Levy on lastenmusiikkia ja sillä on uskonnollinen teema. Levyn on julkaissut Ristin voitto ry vuonna 1994.

## Kappaleet
#1+1
#Merellä
#Tosi jännä päivä
#Hyvä mieli tarttuu 
#Isälle 
#Fiilisblues 
#Viljele ja varjele 
#Tyytyväinen Santeri 
#Osaat kyllä 	
#Tosi kuin vesi
#Aikuisten karuselli 
#Kuinka paljon enemmän
Ruby Dee

**Ruby Ann Dee** (o.s. **Wallace**; 27. lokakuuta 1922 Cleveland, Ohio – 11. kesäkuuta 2014 New Rochelle, New York) oli yhdysvaltalainen näyttelijä.

Dee syntyi Clevelandissa, Ohiossa, mutta varttui New Yorkin Harlemissa. Hän valmistui Hunter Collegesta vuonna 1945 ja saavutti alun perin tunnustusta Broadway-työllään. Noin vuodesta 1950 alkaen hän sai kasvavaa mainetta myös elokuvanäyttelijänä. Tunnettuja varhaisen uran elokuvia edustaa muiden muassa *[[Särkynyt illuusio]]* (1961).

Ruby Dee oli moninkertainen Emmy-ehdokas ja kaksinkertainen Emmy-voittaja. Vuonna 2007 hänelle myönnettiin myös ”parhaan puhutun albumin” Grammy-palkinto *With Ossie And Ruby: In This Life Together* -julkaisusta. Eräs Deen myöhemmistä menestyksistä tuli elokuvalla *[[Do the Right Thing – kuuma päivä]]* vuonna 1989. Hän oli Oscar-ehdokkaana parhaasta naissivuosasta vuonna 2008 elokuvassa *[[American Gangster]]*.

Näyttelijä Ossie Davis oli Ruby Deen puoliso vuodesta 1948 kuolemaansa. Kaksikko tuli tunnetuksi mustien oikeuksien puolustamisestaan; kumpikin tunsi läheisesti Martin Luther King Jr:n ja Malcolm X:n. Yksi Ruby Deen ja Ossie Davisin lapsista on bluesmuusikko Guy Davis. Dee toipui rintasyövästä, ja hänelle myönnettiin Yhdysvaltain National Medal of Arts vuonna 1995.

## Lähteet

## Aiheesta muualla

*
Tuulee

**Tuulee** on artisti Ella Lahtisen kolmas sooloalbumi. Näitä ennen hän on laulanut mm. *[[Tenavatähti 1992]]* -levyllä sekä *Lapsen tähden* -kokoelmalevyllä. Lisäksi Tenavatähti-kokoelmalta löytyvä levytys ”Lounatuulen laulu” on ehtinyt päätyä myös useille muille levyille, joihin on koottu lastenlauluja. 

Levy sisältää nuorille suunnattua gospel-musiikkia. Levyn on julkaissut Prisma musiikki/Aika Oy vuonna 1999.

## Kappaleet
# Parhaillaan
# Anna kaikki pois vaan
# Tuulee
# Hetki 
# Hän on mun mukana 
# Pisaroita
# Tulet ja menet 
# Sun lähelle
# Voisiko Taivas olla Taivas 	
# Kuninkaan uudet vaatteet
# Hämärä
Marlborough House

**Marlborough House** on kartano Lontoon St James’sin kaupunginosassa Englannissa. Se rakennettiin Marlborough’n herttuattarelle Sarah Churchillille, ja se valmistui 1711. Rakennuksen suunnittelusta vastasi Christopher Wren. Se oli runsaat sata vuotta Marlborough’n herttuoiden ja herttuattarien Lontoon-residenssinä.

Englannin kruunu otti kartanon haltuunsa vuonna 1817. 1820-luvulla kartanon purkamista harkittiin, mutta päätöstä ei tehty. Rakennusta käyttivät kuningasperheen jäsenet, ja sitä laajennettiin James Pennethornen suunnitelmien mukaisesti vuosina 1861–1863. Vuosina 1863–1901 se oli Walesin prinssi Albert Edwardin koti ja oli tuona aikana Lontoon seurapiirielämän keskus.

Edvard VII:n kuoltua vuonna 1910 hänen leskensä, kuningatar Alexandra, muutti Marlborough Houseen. Hänen koiriensa ja lemmikkikaninsa pienet hautakivet ovat edelleen talon puutarhassa.

Vuonna 1936 Marlborough Housesta tuli Yrjö V:n lesken kuningatar Maryn Lontoon-residenssi. Maryn kuoltua 1959 kuningatar Elisabet II lahjoitti kartanon Kansainyhteisön sihteeristölle, jonka käytössä se on edelleen.

## Lähteet

## Aiheesta muualla
Raul Hilberg

**Raul Hilberg** (2. kesäkuuta 1926 – 4. elokuuta 2007 Williston, Vermont, Yhdysvallat) oli yksi tunnetuimmista ja arvostetuimmista holokaustiin perehtyneistä tutkijoista. Hänen kolmiosainen, yli 1200-sivuinen pääteoksensa oli vuonna 1961 ilmestynyt The Destruction of the European Jews. Hillberg kuoli keuhkosyöpään 81-vuotiaana.
Noël Lee

**Noël Lee** (25. joulukuuta 1924 – 15. heinäkuuta 2013) oli Pariisissa asunut yhdysvaltalainen klassinen pianisti ja säveltäjä. 

Lee aloitti musiikkiopinnot viisivuotiaana. Myöhemmin hän opiskeli Harvardin yliopistossa Walter Pistonin, Irving Finen ja Tillman Merrittin johdolla sekä Uuden-Englannin konservatoriossa. Hän oli toisen maailmansodan veteraani. Hän siirtyi vuonna 1948 Pariisiin, jossa häntä opetti Nadia Boulanger.

Paristasadasta Leen vuoden 1955 jälkeen tekemästä pianolevytyksestä neljätoista sai *Grand Prix du Disquen*. Ohjelmistoon kuului muun muassa Johann Sebastian Bachia, Franz Schubertia, Claude Debussya, Maurice Ravelia ja Elliott Carteria. Hän levytti soolouransa ohessa myös nelikätisellä pianolla sekä piano–viulu-duona. 

Vaikka Noël Lee tunnetaan ensisijaisesti pianistina, hän oli myös monipuolinen säveltäjä. Tuotantoon kuuluu esimerkiksi kamarimusiikkia, orkesterimusiikkia, pianoteoksia ja laulumusiikkia.

## Lähteet
Ohio (joki)

**Ohiojoki** on Mississippin suurin sivujoki Yhdysvaltojen itäosassa. Maan historian alkuaikoina se oli tärkeä väylä asutuksen leviämiselle. Joki virtaa kuuden osavaltion alueella ja sen valuma-alueelle kuuluu 14 osavaltiota, joiden alueella sen lukuisat sivujoet virtaavat. Joki oli 1700-luvulla rajana vapaiden ja orjakaupan sallineiden alueiden välillä.

Virallisesti joki alkaa Allegheny- ja Monongahelajokien yhtyessä Pittsburghissa, Pennsylvaniassa. Tehtyään jyrkän käännöksen etelään ja etelälounaaseen joki virtaa Länsi-Virginian, Ohion ja Pennsylvanian rajapisteestä edelleen lounaaseen muodostaen rajan Länsi-Virginian ja Ohion osavaltioiden välille Wheelingin kaupungista eteenpäin. Sitten joki etenee mutkitellen lounaaseen ja länteen Länsi-Virginian, Kentuckyn, Ohion, Indianan ja Illinoisin rajoilla, kunnes se yhtyy Mississippijokeen Cairon kaupungin lähistöllä Illinoisissa.

Suurimpia joenvarren kaupunkeja ovat Pittsburgh, Cincinnati, Louisville, Evansville ja Huntington.
Kometes

**Kometes** (, ) on antiikin Kreikan aikainen miehen etunimi, joka tarkoitti *pitkien hiuksien kantajaa*.

Kreikkalaisessa mytologiassa nimen kantajia olivat:
* Kometes, Stheneloksen poika
* **Kometes**, Thestioksen poika
* **Kometes**, Teisamenoksen vanhin poika
* **Kometes**, argonautti Asterionin isä

## Lähteet
Gregor Foitek

**Gregor Foitek** (s. 27. maaliskuuta 1965 Zürich, Sveitsi) on entinen sveitsiläinen Formula 1 -kuljettaja. Hän osallistui urallaan 22 osakilpailuun, mutta ei saavuttanut niissä yhtään MM-pistettä.

Foitek aloitti uransa F1:sissä vuonna 1989, jolloin hän ajoi EuroBrun- ja Rial-talleissa. Foitek kuitenkin karsiutui jokaisesta osallistumastaan kilpailusta.

Kauden 1990 Foitek aloitti Brabhamilla, mutta siirtyi myöhemmin Onyxille. Kausi jäi myös Foitekin uran viimeiseksi ja hänen parhaaksi sijoitukseksi jäi Monacon GP:sta saavutettu seitsemäs sija.Ainoa kilpailu, jossa Foitek ajoi maaliin asti oli Meksikon GP.

F1-uran jälkeen Foitek osallistui kahteen CART-sarjan kilpailuun, mutta keskeytti molemmissa.

## Formula 1 -tulokset

## Lähteet
Juanfernándezinkolibri

**Juanfernándezinkolibri** (*Sephanoides fernandensis*) on äärimmäisen uhanalainen eteläamerikkalainen kolibri.

## Koko ja ulkonäkö
Juanfernándezinkolibrikoiras kasvaa noin 12&nbsp;cm pitkäksi. Sen vartalo ja pää ovat tiilenpunaiset, siivet ja otsa ovat mustat, hiukan metallinhohtoiset säihkyen spektroliitin tapaan. Naaras on aivan erinäköinen; niitä luultiin pitkään jopa eri lajeiksi. Naaras on pienempi, alle kymmensenttinen. Sen pää, selkä ja siivet ovat metallinhohtoisen sinivihreät, vatsapuolen höyhenpeite on kermanvalkea, vihreiden ja mustien pilkkujen kirjoma. Otsaläikkä on sähkönsininen.

## Esiintyminen
Juanfernándezinkolibreja elää vain Juan Fernándezin saarilla Chilen edustalla. Laji on äärimmäisen uhanalainen elinalueen kutistumisen takia. Yksilöitä arvellaan olevan jäljellä enää joitakin satoja.

## Nimestä
Vanhemmassa Birdlifen luettelossa kolibri on nimellä *Juanfernandesinkolibri*.

## Lähteet
Rytke

**Rytke** on lahtelainen yhtye joka perustettiin vuonna 1992. Yhtye osallistui rockin SM-kisoihin vuonna 1994 ja voitti sen. 

## Jäsenet

* Kai Turpeinen (laulu)
* Antti "Kanttura" Cannelin (basso)
* Jarmo "Jame" Rantanen (kitara)
* Juha "Kuju" Kuisma (rummut)
* Pekka Koskenkanto (kitara)
* Jani Lehtinen (basso)
* Jouni Hassinen (rummut)
* Vesa "Veltto" Jokiniitty (kitara)
* Janne Koivulahti (kitara)
* Jari Niskanen (basso)

## Diskografia
*Väyrynen vihaa mua (1992)
* Täällä haisee (1994)
* Pikkukylän isot starat (1995)
* Rock n roll apina (1995)
* Sikarokkia (1995)
* Parantumaton paskiainen (1998), omakustanne
* Lahjattomat lapset (2004), omakustanne

## Lähteet

## Aiheesta muualla
*
Claiborne Pell Newport Bridge

**Claiborne Pell Newport Bridge** (aik. **Newport Bridge**) on riippusilta Rhode Islandin osavaltiossa, Yhdysvalloissa. Se ylittää Narragansettinlahden ja yhdistää Aquidneck saarella sijaitsevan Newportin kaupungin Conanicut Islandilla sijaitsevaan Jamestownin kaupunkiin. Silta on nelikaistainen ja Rhode Islandin ainoa tullisilta. Sillan kokonaispituus on 3,428 kilometriä. Sen pääpylväät yltävät 122 metrin korkeuteen. 

## Rakennushistoria
Sillan suunnittelu aloitettiin vuonna 1934, sillan rakentamistoimet viivästyivät. Silta rakennettiin lopulta vuosien 1966 ja 1969 välillä, ja se maksoi noin 57 miljoonaa sen aikaista Yhdysvaltain dollaria.

Pohjatöissä käytettiin 838 teräspaalua, jotka upotettiin 49 metrin syvyyteen merenpohjaan. Rakentamiseen osallistui myös New Orleansista tuotu 500 tonnin nosturi, Avalon Senior. Pylväisiin valettiin noin 68 800 kuutiometriä betonia.

### Kunnostustoimet
Vuonna 2023 sen rampit uudelleenrakennettiin ja kansi kunnostettiin monivaiheisesti. Vuonna 2024 aloitettiin mittava kunnostusprojekti, joka sisältää kosteudenpoistojärjestelmän kaapeleiden ja ripustimien korroosion estämiseksi, tornihissien korjaukset, liikuntasaumojen vaihdon, turvakameroiden asennuksen ja tornien uudelleenmaalauksen.

## Riskiarvio
Yhdysvaltain kansallisen liikenneturvallisuuslautakunnan (NTSB) vuoden 2025 raportti nosti sillan esiin, koska sen alusiskujen riskiarviointia ei ole tehty eikä sillan romahdusta pidetä välittömästi uhkana. Rhode Islandin viranomaiset tarkastavat sillan kahden vuoden välein, ja NTSB:n pyyntöön riskiarvioinnista on reagoitu.

## Kulttuurimerkitys
Silta on kuvattuna Rhode Islandin osavaltion kolikossa.

Juoksijoita päästettiin sillalle ensimmäistä kertaa 1980-luvun alussa Save The Bay -puolimaratonin yhteydessä. Vuonna 2011 järjestettiin ensimmäinen virallinen Newport Pell Bridge Run -juoksutapahtuma, jolloin silta suljettiin tilapäisesti liikenteeltä juoksijoiden käyttöön.

## Lähteet
Luettelo Ranskan kunnista

**Luettelo [[Ranska]]n [[Ranskan kunnat|kunnista]]** on jaettu osiin departementeittain kuntien suuren määrän vuoksi: 

## Manner-Ranska

## Merentakaiset alueet

Merentakaiset departementit (*départements d'outre-mer* tai *DOM*):

*Collectivités d'outre-mer* tai *COM*:
Rhode Island (saari)

**Rhode Island** (tunnetaan myös nimellä **Aquidneck Island**) on 24 kilometriä pitkä ja 8 kilometriä leveä saari Narragansettinlahdessa, Rhode Islandin osavaltiossa, Yhdysvalloissa. Saaren pinta-ala on 97,9 neliökilometriä, ja vuoden 2000 väestölaskennassa sen asukasluku oli 60&nbsp;870. Saarella sijaitsevat Newportin, Middletownin ja Portsmouthin kaupungit.
Rakkauden pallomeri

**Rakkauden pallomeri** on tenavatähti Johanna Virtasen sooloalbumi. Ennen tätä albumia hän on tehnyt oman vinyyli-singlen, jonka levytyksen hän sai palkinnoksi Turussa järjestetystä lastenlaulukilpailusta vuonna 1991. Näiden lisäksi hän on laulanut Tenavatähti 1992 -levyllä sekä kokoelmalevyllä Lapsen tähden. 

Levy sisältää vanhoja iskelmiä sekä Virtaselle sävellettyä lastenmusiikkia. Useat levyn kappaleet on kuitenkin sovitettu discoversioiksi. Mittatilaustyönä tehdyistä kappaleista tunnetuimpia ovat Johannan namibialaisista sukujuurista kertova *Lapsi kahden maan* sekä mäkihyppääjä Toni Niemisen kunniaksi sävelletty *Oi, Toni Toni!* Levyn on julkaissut MTV-musiikki vuonna 1993.

## Kappalelista
# Rakkauden pallomeri
# Rakastan vain kahta 	
# Poikafrendi
# Lapsi kahden maan 
# Pojat 
# Tangon tein (C'e' la rai)
# Oi, Toni Toni! 
# Heikki Breikki 
# Arvaas kuka 	
# Se tuntui varpaissa asti
# Pikku pikku bikinissä (Itsy bitsy teenie weenie yellow polka dot bikini)
# Pieni unelma
Luettelo Ainin kunnista

Tämä on **luettelo [[Ain]]in departementin kunnista** Ranskassa. Departementissa on 418 kuntaa. 

(CUB) Bourg-en-Bressen agglomeraatio, luotu vuonna 2001.
Kometes (Stheneloksen poika)

**Kometes** () oli kreikkalaisessa mytologiassa Stheneloksen poika ja Kylarabeen veli. Hänen isänsä, Argoksen kuninkaan, ollessa taistelemassa Troijan sodassa, hän itse pysytteli Argoksessa.

Kun kreikkalaiset olivat surmanneet Palamedeen, Nauplioksen pojan, petturina, Nauplios juoni kreikkalaisten vaimot pettämään miehiään. Niin Aigiale, Diomedeen puoliso, petti miestänsä Kometeen kanssa.

## Lähteet
Puhkeamaton rengas

**Puhkeamaton rengas** on autossa tai muissa ajoneuvoissa käytettävä rengas, joka puhkeamisestaan huolimatta pysyy käyttökelpoisena. 

## Renkaiden luokat
Puhkeamattomat renkaat voidaan jakaa kolmeen ryhmään niissä käytetyn tekniikan perusteella.  
* *Itsensä kannattava rengas*. Itsensä kannattavassa renkaassa renkaan ulkosyrjät pitävät renkaan muodossaan vaikka ilmanpaine renkaassa alenisikin. 
* *Itsensä paikkaava rengas*. Renkaassa on ylimääräinen kerros, joka kykenee sulkemaan pienet reiät. Renkaat voidaan täyttää myös jollain aineella (esimerkiksi uretaanikumilla). 
* *Ulkoisesti tuettu rengas*. Renkaan ulkopuolelle on kiinnitetty kehä, joka kykenee kannattamaan auton painon.

## Muuta

Puhkeamattomia renkaita on käytetty ralliautoissa.. Puhkeamattomia renkaita käytetään myös panssaroiduissa autoissa, jotta renkaan puhkeaminen ei keskeyttäisi matkaa. Puhkeamaton rengas painaa noin 1-2 kiloa normaalia rengasta enemmän. Puhkeamattomat renkaat lisäävät polttoaineenkulutusta huomattavasti, josta johtuen niiden käyttö ei siviiliajoneuvoissa ole yleistä.
Joulu sädehtii

**Joulu sädehtii** on tenavatähti Ella Lahtisen sekä hänen sisarensa vuoden 1996 lasten laulukilpailu Karusellin voittajan Sara Lahtisen yhteinen joulualbumi.  

Levy sisältää hengellisellä teemalla sanoitettuja joululauluja ja sen on tuottanut Prisma/Aika Oy vuonna 1995. Levyn kappaleisiin liittyen on kuvattu myös musiikkivideoita.

Vuonna 2013 levystä julkaistiin toivottu uusintapainos.

## Kappaleet
#  (Ella)
#  (Sara) 	
#  (Ella)
#  (Sara) 
#  (Ella) 
#  (Ella) 
#  (Ella & Sara)
#  (Ella & Sara) 
#  (Ella)	
#  (Ella)
#  (Ella)

## Lähteet
Sininokkahokko

**Sininokkahokko** *(Crax alberti)* on uhanalainen keskiamerikkalainen kanalintu.

## Koko ja ulkonäkö
Sininokkahokko on 83–93&nbsp;cm pitkä. Sen höyhenpeite on mustavalkea, nokan tyvi on lemmikinsininen ja kärki hopeanharmaa. Jalat ovat vaaleanpunertavat.

## Levinneisyys
Sininokkahokkoja tavataan vain Kolumbian alavissa metsissä. Laji on äärimmäisen uhanalainen elinalueen kutistumisen takia.

## Lähteet